阴山吹笛大军行,铁甲冰霜落有声。西上胡沙天渐近,可怜月比故园明。
沈链《古从军行》从军本为报国恩,跨马出游古塞门。召募三河忠义士,一日团结如云屯。男儿从来通六艺,不分尘沙杂边骑。剑磨流出射斗光,赋成常有凌云气。军中多少豪侠徒,相共饮酒歌且呼。宝刀金甲披挂就,万里长驱西破胡。
黄哲《从军行赠费指挥使二首》①英雄江左费将军,淮海吴门旧策勋。又领貔貅三百万,誓清沙漠报明君。②闻说沙场渐倒戈,受降城北是滦河。胡姬窈窕随征马,胡酒葡萄载骆驼。
李颀《古从军行》白日登山望烽火,黄昏饮马傍交河。行人刁斗风沙暗,公主琵琶幽怨多。